Teyana Taylor

Teyana Me Shay Jacqueli Taylor (amezaliwa 10 Desemba, 1990) ni mwimbaji, mtunzi wa nyimbo, mwigizaji, mwanamitindo, mnenguaji, mtayarishaji na mwongozaji wa muziki mjongeo (video za muziki), na mchoreografia kutoka nchini Marekani. Baada ya kuandaa video ya wimbo wa Beyoncé wa mwaka 2006 "Ring the Alarm", alisaini mkataba wa kurekodi na the Neptunes kupitia kampuni yao ya Star Trak Entertainment, tawi la Interscope Records, mwaka uliofuata. Taylor alionekana katika kipindi cha MTV cha My Super Sweet 16 kabla ya kutoa wimbo wake wa kwanza, "Google Me", mwaka 2008. Alipata umaarufu zaidi kutokana na kushiriki bila kutajwa rasmi katika nyimbo za Kanye West za mwaka 2010 "Dark Fantasy" na "Hell of a Life" — zote kutoka kwenye albamu yake My Beautiful Dark Twisted Fantasy (2010). Aliondoka Star Trak na Interscope na kujiunga na kampuni ya West ya GOOD Music, tawi la Def Jam Recordings, miaka miwili baadaye.

Alishiriki katika albamu ya pamoja ya GOOD Music Cruel Summer (2012), ambayo ilishika nafasi ya pili kwenye chati ya Billboard 200. Albamu yake ya kwanza ya studio, VII (2014), ilipokelewa vyema na wakosoaji wa muziki na kufikia ndani ya 20 bora, pamoja na albamu zake za pili na tatu, K.T.S.E. (2018) na The Album (2020); ya mwisho ilifika ndani ya 10 bora kwenye chati hiyo, huku K.T.S.E. ikizalisha singo "Gonna Love Me" (iliyoremixiwa ikiwashirikisha Ghostface Killah, Method Man, na Raekwon), ambayo ilipata cheti cha platinum kutoka Recording Industry Association of America (RIAA).

Katika kazi yake ya uigizaji, Taylor alianza kuigiza katika filamu ya mwaka 2010 ya tamthilia ya dansi Stomp the Yard: Homecoming, na alionekana katika filamu ya Tyler Perry ya Madea's Big Happy Family mwaka uliofuata. Kwenye runinga, Taylor alishiriki katika misimu miwili ya Star (2017–18), na filamu ya Amazon Prime Coming 2 America (2021). Taylor na aliyekuwa mume wake Iman Shumpert walipata kipindi cha uhalisia kiitwacho Teyana and Iman kupitia VH1, kilichorushwa kutoka 2020 hadi 2023. Alipata sifa kubwa kwa uigizaji wake mkuu katika filamu ya mwaka 2023 A Thousand and One, ambapo alishinda tuuzo  kutoka National Board of Review.

Katika shughuli nyingine, Taylor ametambuliwa kwa kazi ya kuongoza video za muziki kwa jina "Spike Tee". Ameshafanya kazi hiyo kwa wasanii mbalimbali wakiwemo yeye mwenyewe, Diddy, Schoolboy Q, na Queen Naija. Alishinda BET Award for Video Director of the Year mwaka 2020 na 2023.
Diskografia

 VII (2014)
 K.T.S.E. (2018)
 The Album (2020)
 Escape Room (2025)

Marejeo

Viungo vya nje

Teyana Taylor on MySpace
Teyana Taylor at Fashion Week

Jamii:Waigizaji filamu wa Marekani
Jamii:Wanamuziki wa Marekani